stanford-oval/wikipedia huggingface dataset:
Abercrombie

Abercrombie tarkoittaa muun muassa seuraavia:
Abercrombie & Fitch, yhdysvaltalainen vaatetusalan yritys
Abercrombie, kylä Fifessa Skotlannissa
Abercrombie, sukunimenä:
Ian Abercrombie (1934–2012), brittiläinen näyttelijä
Joe Abercrombie (s. 1974), brittiläinen fantasiakirjailija
John Abercrombie (1944–2017), yhdysvaltalainen jazzkitaristi
John Abercrombie, useita muita henkilöitä
Neil Abercrombie (s. 1938), havaijilainen poliitikko, Havaijin kuvernööri 2010–2014
HMS Abercrombie (1807), 74-tykkinen kolmannen luokan linjalaiva
HMS Abercrombie (1915), Abercrombie-luokan monitori
HMS Abercrombie (F109), Roberts-luokan monitori.
Abercrombie-luokka, Britannian Kuninkaallisen laivaston monitoriluokka ensimmäisessä maailmansodassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Abercrombie”, voi hakea sivunnimihaulla, laajalla sivunnimihaulla tai tekstihaulla.
Adrien Tambay

Adrien Tambay vuonna 2012.
Adrien Tambay (s. 25. helmikuuta 1991 Pariisi) on ranskalainen moottoriurheilija. Tambayn isä oli entinen F1-kuljettaja Patrick Tambay, joka voitti kaksi kilpailua Ferrarilla 1980-luvun alussa.
Ura

Tambay aloitti uransa Saksan Formula BMW ADAC-sarjassa vuonna 2007 sijoittuen neljänneksi. Seuraavana vuonna Tambay sijoittui kolmanneksi Formula BMW Europe sarjassa. Vuonna 2009 Tambay kilpaili Formula 3 Euroseries-sarjassa ART-tallissa. Hänen kautensa jäi vajaaksi jalkapallossa tulleen päävamman takia. Hänen paras sijoituksensa kauden aikana ajetuissa kilpailuissa oli seitsemäs. Vuonna 2010 Tambay kilpaili Auto GP sarjassa voittaen yhden kilpailun sijoittuen sarjapisteissä kuudenneksi.
Samana vuonna Tambay ajoi GP3-sarjassa Unkarin ja Belgian osakilpailut Manor-tallissa. Hän starttasi ruudusta 27 Belgian sprinttikilpailussa, mutta onnistui nousemaan sateen ansiosta kilpailun kärkeen ja piti sliksirenkaat koko kilpailun ajan. Hän lopulta voitti kilpailun niukalla erolla Alexander Rossiin. Tambay jatkoi Auto GP-sarjassa vuonna 2011 sijoittuen sarjan neljänneksi yhdellä voitollaan. Vuodesta 2012 lähtien Tambay on ajanut DTM-sarjassa.
GP3-tulokset

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2010 | Marussia Manor Racing | ESPFEA   | ESPSPR   | TURFEA   | TURSPR   | EURFEA   | EURSPR   | GBRFEA   | GBRSPR   | GERFEA   | GERSPR   | HUNFEA 18 | HUNSPR 9 | BELFEA Kesk. | BELSPR 1 | ITAFEA   | ITASPR   | 6 | 20. |
Adrien Tambay
Alfred Flechtheim

Alfred Flechtheim vuonna 1910
Alfred Flechtheim (1. huhtikuuta 1878 Münster – 9. maaliskuuta 1937 Lontoo) oli saksalainen taidekauppias ja -keräilijä, toimittaja ja kustantaja. Hänestä tuli tärkeä avantgardistisen taiteen edistäjä ja tukija Weimarin tasavallassa.
Historia > Nuoruus

Flechtheim syntyi juutalaiseen kauppiasperheeseen. Hän opiskeli arvostetussa Gymnasium Paulinum -lukiossa Münsterissä, mistä hän sai Mittlere Reife -todistuksen vuonna 1895. Lukion jälkeen hän suoritti liiketalouden opintoja Sveitsissä Genevenjärven rannalla Rollen kunnassa olevassa Institut Le Roseyssa vuoteen 1897 saakka. Tätä seurasi liiketalouden ammatillista koulutusta Duisburgissa, Düsseldorfissa ja Münsterissä. Koulutukseen liittyi useita ulkomaanmatkatkoja, joissa hän sai käyttää hyväkseen Sveitsissä opittuja kieliä. Hän palveli yhden vuoden 1901–1902 Düsseldorfissa Westfalenin viidennessä ulaanirykmentissä.
Historia > Taidekauppiaaksi

Hänen setänsä Alexin kuoltua vuonna 1902, hänestä tuli kumppani isänsä yritykseen. Hän lopetti työskentelyn isänsä yrityksessä, kun hän aloitti taiteen jälleenmyyjänä vuonna 1913. Flechtheim kävi säännöllisesti Pariisissa, jolloin hänen silmänsä avautuivat ranskalaiseen modernistiseen taiteeseen. Pariisissa hän tutustui taidekeräilijä Wilhelm Uhdeen sekä taidekauppias Daniel-Henry Kahnweileriin. Lisäksi hän tapasi henkilökohtaisesti useita taiteilijoita Café du Dômessa. Reininmaalla hän loi suhteita Sonderbundin taiteilijayhdistykseen.
Historia > Menestys

Flechtheim avioitui vuonna 1910 Bertha (Betty) Goldschmidtin kanssa. Hän käytti myötäjäiset ostamalla Georges Braquen, André Derainin ja Pablo Picasson teoksia. Vuonna 1912 hän järjesti uraauurtavan Sonderbund-näyttelyn Kölnissä, jossa oli näytteillä myös lainateoksia. Ensimmäisen taidegalleriansa hän avasi 9. lokakuuta 1913 Düsseldorfissa. Se suljettiin ensimmäisen maailmansodan aikana, ja sen teokset huutokaupattiin. Vuonna 1919 Flechtheim oli jo avannut uuden gallerian Düsseldorfin Königsalleelle. Pian tämän jälkeen hän avasi sivuliikkeet ja edustustot Berliinissä, Frankfurtissa, Kölnissä ja Wienissä. Hänen liikesuhteensa pariisilaisen taidekauppias Daniel-Henry Kahnweilerin kanssa mahdollistivat ranskalaisen avantgard-teosten näyttelyt Saksassa ja saksalaisten modernistien taiteilijoiden taas vastaavasti Ranskassa. Vuonna 1928 Flechtheim järjesti Berliinissä Fernand Léger-näyttelyn, joka oli tuolloin Berliinin merkittävin taidetapahtuma. Flechtheim oli myös perustanut kulttuurilehden Der Querschnittin.
Historia > Uran loppu

Suuri lama vuonna 1929 ja sitä seuranneen pankkikriisin vuonna 1931 seurauksena Flechtheim ajautui taloudellisiin vaikeuksiin. Kansallissosialistien nousu valtaan vuonna 1933 oli uhka hänelle henkilökohtaisesti sekä myös hänen gallerioidensa olemassaololle. Flechtheim ei nähnyt ammatillista tulevaisuutta Saksassa ja hän muutti Lontooseen vuoden 1933 lopulla. Hän oli onnistunut lähettämään osan kokoelmistaan ulkomaille, ja Lontoon Mayor Galleryssa lokakuussa 1936 pitämänsä näyttelyn ansiosta hän onnistui saamaan uuden alun. Samana talvena 9. maaliskuuta 1937 Alfred Flechtheim liukastui mustalla jäällä ja kuoli vain 59-vuotiaana. Osa Flechtheimin omaisuudesta huutokaupattiin helmikuussa 1938 Amsterdamissa. Alfred Flechtheimin vaimo Bertha oli pysynyt Berliinissä. Vuonna 1941 hän sai karkotuspäätöksen, ja hän teki sen seurauksena itsemurhan. Flechtheimin jäljellä olleet Berliinin asunnon taideteokset takavarikoitiin, ja ne otettiin Saksan valtakunnan omistukseen.
Flechtheimin taidekokoelma

Alfred Flechtheimin kokoelmaa pidettiin 1900-luvun merkittävimpänä, ja nykyään se on yksi maailman kiistanalaisimmista. Natsit sulkivat hänen galleriansa ja maalauksia takavarikoitiin, myytiin ja piilotettiin. Flechtheimin perilliset ovat kiistelleet museoiden, keräilijöiden ja gallerioiden kanssa monista maalauksista.
Aiheesta muualla

Kuvia tai muita tiedostoja aiheesta Alfred Flechtheim Wikimedia Commonsissa
Der Querschnitt
Hanns Bolzin maalaama Alfred Flechtheimin muotokuva
Adam Nelson

| Mitalit | Mitalit | Mitalit |  |
| --- | --- | --- | --- |
|  Adam Nelson Osakan MM-kisojen 2007 palkintojenjaossa. |  Adam Nelson Osakan MM-kisojen 2007 palkintojenjaossa. |  Adam Nelson Osakan MM-kisojen 2007 palkintojenjaossa. |  |
Maa:   Yhdysvallat
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Ateena 2004 | kuulantyöntö |  |
|  Hopeaa | Sydney 2000 | kuulantyöntö |  |
| MM-kilpailut  | MM-kilpailut  | MM-kilpailut  |  |
|  Kultaa | Helsinki 2005 | kuulantyöntö |  |
|  Hopeaa | Edmonton 2001 | kuulantyöntö |  |
|  Hopeaa | Pariisi 2003 | kuulantyöntö |  |
|  Hopeaa | Osaka 2007 | kuulantyöntö |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Hopeaa | Lissabon 2001 | kuulantyöntö |  |
Adam Nelson (s. 7. heinäkuuta 1975 Atlanta, Georgia, Yhdysvallat) on yhdysvaltalainen kuulantyöntäjä, maailmanmestari ja moninkertainen arvokisamitalisti. Nelson oli uransa aikana saavuttanut peräti viisi arvokisahopeaa, ennen kuin hän voitti MM-kultaa Helsingissä 2005. Ennen sitä häntä kutsuttiin nimellä ikuinen kakkonen. Osakan MM-kisoissa 2007 hän oli jälleen hopealla.
Nelsonin ennätys on 22,51 Portlandista vuodelta 2002. Sisäradoilla hän on työntänyt parhaimmillaan 22,40 vuonna 2008. Hänen valmentajanaan toimii Carrie Lane.
Toukokuussa 2013 Nelson julistettiin Ateenan vuoden 2004 olympiakisojen kuulantyönnön voittajaksi, kun alkuperäinen voittaja Juri Bilonoh hylättiin takautuvasti dopingin käytön vuoksi.
Saavutuksia

Kesäolympialaiset
Sydney 2000: hopeaa (tulos 21,21)
Ateena 2004: kultaa (21,16)
Peking 2008: ei tulosta loppukilpailussa
Yleisurheilun maailmanmestaruuskilpailut
Edmonton 2001: hopeaa (21,24)
Pariisi 2003: hopeaa (21,26)
Helsinki 2005: kultaa (21,73)
Osaka 2007: hopeaa (21,61)
Berliini 2009: viides (21,11)
Daegu 2011: kahdeksas (20,29)
Yleisurheilun sisäratojen maailmanmestaruuskilpailut
Lissabon 2001: hopeaa (20,72)
Yleisurheilun GP-finaali
Yleisurheilun GP-finaali 2000: toinen (21,66)
Yleisurheilun GP-finaali 2002: voitto (21,34)
IAAF:n yleisurheilufinaali
IAAF:n yleisurheilufinaali 2004: toinen (20,80)
IAAF:n yleisurheilufinaali 2005: voitto (21,92)
IAAF:n yleisurheilufinaali 2007: toinen (20,95)
Muuta
Pan-Amerikan juniorimestaruus: 1993
Nuorten maailmanmestaruus: 1994 (18,34)
Hyvän tahdon kisat 2001: kultaa (20,91)
Yleisurheilun maailmancup 2002: voitto (20,80)
Yhdysvaltain yliopistomestaruus: 1997
Yhdysvaltain ulkoratojen mestaruus: 2000, 2002, 2004, 2006
Yhdysvaltain sisäratojen mestaruus: 2001, 2002
Ahsarisar

| Ахсарисар Æхсæрисæр |
| --- | --- |

Valtio:  Venäjä
Tasavalta:  Pohjois-Ossetia-Alania
Piiri:  Irafin piiri
Hallinto:  
 – Hallinnon tyyppi:  Kunta
Aikavyöhyke:  UTC+3
 – Kesäaika:  UTC+4
Infobox OKVirheellinen NIMI-arvo: 
Ahsarisar (ven. Ахсарисар) eli Æxsærisær (oss. Æхсæрисæр)  on maalaiskunta ja sen keskuskylä Irafin piirin keskiosassa Pohjois-Ossetia-Alanian tasavallassa Venäjällä. Ahsarisar sijaitsee piirikeskuksen, Tšikolan, eteläpuolella. Lisäksi sen naapurina on pohjoisessa Haznidonin kylä. Kuntaan kuuluu myös Kalux-niminen kylä, joka sijaitsee keskuskylän eteläpuolella.
Aiheesta muualla

Valokuvia Ahsarisarista Irafin piirin verkkosivu. (venäjäksi)
Ahteen koulu

Ahteen koulu on yksi Nivalan kaupungin alakouluista. Koulussa annetaan opetusta luokilla 1–6. Lukuvuonna 2022–2023 koulun rehtorina toimii Juha-Matti Latvala.
Historia

Kunnanvaltuusto päätti kansakoulun perustamisesta Ahteelle 21. heinäkuuta 1926. Koulu toimi aluksi vuokratiloissa. Tontti koulurakennukselle löydettiin vuonna 1927. Aluksi rakennettiin alakerta ja yläkerta valmistui vuotta myöhemmin.
Ahtaaja

Lastaajia New Yorkissa vuonna 1912.
Ahtaaja
Ahtaaja on laivojen ja proomujen lastaamista ja lastin purkamista satamassa suorittavasta henkilöstä käytettävä ammattinimike. Ahtaajan tehtävänä on erilaista kuormauskalustoa hyväksi käyttäen purkaa lasti laivan ruumasta ja kuormata alus turvallisesti.
Tärkeintä ahtaajan työssä on lastin sijoittaminen aluksen ruumaan ja kansille siten, ettei se pääse siirtymään kovassa merenkäynnissä ja on tasapainossa. Nykyään tässä ovat apuna tietokonesovellukset, jotka jakavat kontit alukseen optimaalisesti painon mukaan. Työ vaatii tarkkuutta ja ennen kaikkea nopeutta, jotta mahdollisimman suuri määrä rahtia saadaan turvallisesti lastattua alukseen sen lyhyen satamassaolon aikana. Ahtaaja suorittaa kuormaustoimien ohella myös alukseen kuormatun tai siitä puretun lastin seurantakirjanpitoa.
Ahtaajien koulutus tapahtuu työpaikalla perehdyttämisen tai oppisopimuksen kautta.
2000-luvulla automaatio on vähentänyt ahtaajien työllisyyttä.
Aiheesta muualla

Kuvia tai muita tiedostoja aiheesta Ahtaaja Wikimedia Commonsissa
Ahonen
Kuvitteellisia Ahosia

Mauno Ahonen, TV-sarjassa Kummeli
Mika Ahonen, romaanisarjassa Strike Witches – Suomus Iranko Chuutai
| --- | --- |
: Tällä täsmennyssivulla luetellaan henkilöitä, joilla on sama sukunimi.
Among the Living

| Among the Living Anthrax |
| --- | --- | --- |

Studioalbumin tiedot
 Äänitetty : loka–marraskuu 1986
 Julkaistu: 22. maaliskuuta 1987
 Tuottaja(t): Anthrax & Eddie Kramer
 Tyylilaji: thrash metal
 Kesto: 50.13
 Levy-yhtiö: Island
Anthraxin muut julkaisut
| I’m the Man (EP) 1987 | Among the Living 1987 | State of Euphoria 1988 |
Among the Living on Anthraxin maaliskuussa 1987 ilmestynyt kolmas täyspitkä albumi. Menestyskappaleet ”I Am the Law” ja ”Indians” sisältävä albumi jatkoi Spreading the Diseasella avausesiintyjän aseman Metallican kiertueella ansainneen yhtyeen suosion nousua. Kappaleiden innoituksena ovat olleet muun muassa Stephen Kingin romaanit sekä novellit ja sarjakuvasankari Judge Dredd.
Vaikka osalla kappaleista on vakavampi sanoma, on albumi yleisesti ottaen sävyltään positiivinen. Yhtye toikin albumin myötä huumoria koko thrash metal -genreen. Among the Living on myynyt kultaa Yhdysvalloissa. Vuoden 2006 kiertueella yhtye esitti joinain iltoina Among the Livingin kokonaisuudessaan.
Vuoden 2015 kiertueen yhteydessä osa yhtyeen jäsenistä tapasi Hotelli Kämpissä Suomen itsenäisyyspäivän juhlinnan keskellä muun muassa Suomen ulkoministerin.
Taustaa

Anthrax omisti levynsä Cliff Burtonille. Burton oli Metallican basisti, joka kuoli traagisesti vuonna 1986. Albumin kannessa poseeraava mies on pastori Henry Kane Poltergeist-elokuvasarjasta. ”I Am the Law” -kappale kertoo sarjakuvahahmo Judge Dreddistä, kun taas ”Among the Living” -kappaleen innoittaja on Stephen Kingin Tukikohta-kirjan antagonisti Randall Flagg. Sama hahmo esiintyy myöhemmin Kingin kirjasarjassa Musta torni. Kappaleen nimi ”Efilnikufesin” on takaperin fonteettisesti kirjoitettu nice fucking life eli "nise fukin life". Laulu kertoo John Belushista.
Kappaleet

Kaikki kappaleet kirjoittanut Anthrax, ellei toisin mainittu.
Among the Living – 5.16
Caught in a Mosh – 4.59
I Am the Law – 5.57 (säv. Anthrax, Lilker)
Efilnikufesin (N.F.L.) – 4.54
A Skeleton in the Closet – 5.32
Indians – 5.40
One World – 5.56
A.D.I./Horror of It All – 7.49
Imitation of Life – 4.10 (säv. Anthrax, Lilker)
Kokoonpano

Joey Belladonna – laulu
Dan Spitz – soolokitara, akustinen kitara kappaleessa "A.D.I"
Scott Ian – rytmikitara, taustalaulu
Frank Bello – basso, taustalaulu
Charlie Benante – rummut
Aiheesta muualla

Among the Living Discogsissa. (englanniksi)
Albumi Among the Living Encyclopaedia Metallum -sivustolla (englanniksi)
Aavekaupunki (albumi)

| Aavekaupunki> La Ville fantôme |
| --- | --- |
 Albumin kansi.
Alkuperäisteos
Kirjailija:  Morris
Kieli:  ranska
Genre:  sarjakuva
Julkaistu:  1965
Suomennos
Suomentaja:  Heikki Kaukoranta
Kansitaiteilija:  Morris
Kustantaja:  Otava
Julkaistu:  1975
Ulkoasu:  pehmeäkantinen
Sivumäärä:  48
ISBN:  951-1-02037-4
Sarja: Lucky Luke
Edeltävä:  Suuriruhtinas
Seuraava:  Öljyä taivaalla
Löydä lisää kirjojaKirjallisuuden teemasivulta
Aavekaupunki on 19. Suomessa ilmestynyt Lucky Luke -albumi. Albumin on käsikirjoittanut René Goscinny ja suomentanut Heikki Kaukoranta. Suomeksi albumin on tekstannut Riitta-Kaarina Tikkamäki. Albumi ilmestyi ensimmäisen kerran vuonna 1965 Ranskassa, Suomessa vuonna 1975.
Juoni

Lucky Luke löytää tien varrelta kaksi tervassa ja höyhenissä uitettua miestä, jotka esittäytyvät liikemiehiksi nimeltään Denver Miles ja Colorado Bill. Miehet on karkotettu kaupungista uhkapelihuijauksien takia, mutta sitä he eivät Lucky Lukelle myönnä. Porukka jatkaa matkaa kolmisin, kunnes saapuvat hylättyyn Gold Hillin aavekaupunkiin. Miehet painuvat nukkumaan, mutta Lucky Luken nukahdettua Miles ja Bill hiipivät ulos ja yrittävät varastaa Lucky Luken hevoset ja tavarat. Aseen laukaus kuitenkin pelästyttää heidät ja herättää Lucky Luken. Ampujaksi paljastuu järkensä menettänyt vanha kullankaivaja, Powell. Hän häätää Lucky Luken sekä Milesin ja Billin pois kaupungista.
Aamuun mennessä he saapuvat Bingo Creekin kylään, jossa saavat kuulla Powellin tarinan, kuinka hänelle huijattiin tyhjä kaivos, ja hän edelleen olettaa sen olevan täynnä kultaa. Miles ja Bill innostuvat tarinasta, ja kehittävät juonen, jolla saisivat Powellin kaivoksen halvalla itselleen ja sitten huijaisivat samalla lailla kaivoksen jollekin toiselle niin kuin Powellille tehtiin. Ainoaksi ongelmaksi muodostuu kaivoksen hankinta. Miehet saavat hankittua uhkapelillä hieman rahaa, mutta Powell ei suostu myymään kaivostaan. Miehet yrittävät myös vierittää erilaisia rikoksia Powellin niskaan, jotta saisivat Bingo Creekin asukkaiden vihan kohdistumaan Powelliin. Lucky Luke on kuitenkin Powellin puolella ja pelastaa tämän moneen otteeseen.
Lopulta Powell kyllästyy kaivokseensa ja ihmisiin, joten päättää myydä kaivoksensa Milesille ja Billille. Miehet tekevät kaupat saluunassa, mutta kauppa lyödään lukkoon vasta parin päivän päästä. Miles panee suunnitelmansa täytäntöön, ja "suolaa" (=lavastaa kultahiekalla kaivoksen rikkaaksi) kaivoksen, sekä kirjoittaa valmiiksi lehteen tulevat artikkelit suuresta kultalöydöstä, jotta saisivat jonkun huijattavan ostamaan kaivoksen. Bill kuitenkin vie artikkelit painoon jo ennen kuin kauppaa on edes lyöty lukkoon. Artikkelien ansiosta aavekaupunkiin ryntää valtava määrä ihmisiä, ja koko kaupunki herää taas eloon. Powell saa myös kuulla uutisesta, joten kauppa peruuntuu ja Powell palaa kaivokseensa.
Myllättyään koko alueen ihmiset ymmärtävät, että alueella ei ole lainkaan kultaa, ja syyttävät siitä Powellia. Lucky Luke nappaa kuitenkin oikeat konnat - Milesin ja Billin - sekä panee nämä tunnustamaan tekonsa. Ihmisten kuultua totuuden uhkaavat he lähteä ja kaupungista uhkaa taas tulla aavekaupunki. Lucky Luke puuttuu kuitenkin asioihin taas, ja saa asukkaat jäämään ja perustamaan suuren maatalouskaupungin ja valmiiksi myllätylle maalle. Miles ja Bill kieritetään tervassa ja höyhenissä ja karkotetaan kaupungista.
Al-Adli

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  | a | b | c | d | e | f | g | h |  |
| 8 |  |  |  |  |  |  |  |  | 8 |
| 7 |  |  |  |  |  |  |  |  | 7 |
| 6 |  |  |  |  |  |  |  |  | 6 |
| 5 |  |  |  |  |  |  |  |  | 5 |
| 4 |  |  |  |  |  |  |  |  | 4 |
| 3 |  |  |  |  |  |  |  |  | 3 |
| 2 |  |  |  |  |  |  |  |  | 2 |
| 1 |  |  |  |  |  |  |  |  | 1 |
|  | a | b | c | d | e | f | g | h |  |
Al-Adlin luoma shakkitehtävä. Valkea matittaa kolmessa siirrossa. Ratkaisu alaviitteessä.
Al-Adli ar-Rumi (arab. العدلي الرومي‎, al-‘Adlī ar-Rūmī; 800–870) oli aikansa parhaita shakinpelaajia. Hän oli arvostetuimmillaan vuoden 840 tienoilla, kunnes hävisi ar-Razille vuonna 848. Al-'Adli kirjoitti kirjan shakista ja toisen backgammonista. Al-Adlin on nimensä perusteella arveltu olevan itäisestä Bysantista, mahdollisesti Turkista.
Al-Adlin shakkia käsitelleen kirjan nimi oli Kitab ash-shatranj (Shatranjin [shakin] kirja). Vaikka kirja onkin ollut pitkään kadoksissa, eikä sitä ole tähän mennessä löydetty, jotkin hänen laatimistaan shakkitehtävistä, loppupelin tilanteista ja avaustaktiikoista ovat säilyneet nykypäivään saakka.
Al-Adlin merkitys shakille on tuntuva, ja hän keksi monia nykyisin laajalti käytössä olevia shakin käytäntöjä. Hän esimerkiksi ensimmäisenä pelaajana luokitteli shakinpelaajia: hän luokitteli pelaajat viiteen luokkaan heidän taitojensa perusteella. Al-Adli oli myös eräs ensimmäisistä, joka luokitteli erilaisia avauksia. Mies myös keksi käyttää koordinaatteja asemien ja siirtojen merkitsemiseen paperille. Hän oli mahdollisesti ensimmäinen, joka esitteli ratsun kierron: Kitab ash-shatranj sisälsi karttoja joissa esiteltiin ratsun kierron reitti shakkilaudalla.
Al-Adli kehitti ensimmäisen shakin version jossa käytettiin noppaa siirtojen määrittämiseen.
Örebron yliopisto

| Örebron yliopisto |
| --- | --- |
  

Motto:  Dulce est sapere
Perustettu:  1977 (korkeakoulu)   1999 (yliopisto)
Tyyppi:  Julkinen
Rehtori:  Johan Schnürer
Henkilökunta:  1 700
Opiskelijoita:  16 000
Sijainti:  Örebro,  Ruotsi
Kampus:  Örebro ja Hällefors, Ruotsi
Sivusto:  http://www.oru.se
Örebron yliopisto (ruots. Örebro universitet) on valtion yliopisto Örebron kaupungissa Ruotsissa. Örebrossa oli jo 1960-luvulla Kuninkaallisen teknillisen korkeakoulun ja Upsalan yliopiston kampukset. Vuonna 1977 kaupunkiin perustettiin oma korkeakoulu, joka sai yliopiston aseman vuonna 1999. Yliopistossa on noin 16 000 opiskelijaa ja 1 700 työntekijää.
Yliopistoon kuuluu myös musiikkikorkeakoulu sekä ravintola- ja hotellikorkeakoulu. Times Higher Education-julkaisun mukaan Örebron yliopisto on maailman 400–500 parhaan joukossa.
Historia > Örebron korkeakoulu

Örebron korkeakoulu perustettiin 1977, kun Sosiaalikorkeakoulu, Uppsalan yliopiston paikallinen laitos, Voimistelukorkeakoulu ja esikouluopettajien seminaari yhdistetiin. Vuonna 1978 korkeakouluun liitettiin Örebron musiikkipedagoginen instituutti. Tuolloin Örebron korkeakoulu oli Ruotsin suurin korkeakoulu, joka ei ollut yliopisto. 1990-luvulla yliopistoon liitettiin elintarviketieteen laitos Campus Grythyttanin myötä. 1995 yliopistoon liitetiin kunnallinen lääketieteellinen korkeakoulu.
Historia > Örebron yliopisto

Örebron korkeakoulu nostettiin yliopistoksi vuonna 1999, yhdessä Karlstadin ja Växjön korkeakoulujen kanssa. Tuolloinen pääministeri Göran Persson avasi Örebron yliopiston 6. helmikuuta 1999. Perssonin hallitus päätti nostaa Växjön ja Örebron korkeakoulut yliopistoiksi korkeakoululaitoksen ehdotuksista huolimatta, mistä hallitusta arvosteltiin suuresti.
Hallinto ja organisaatio > Hallitus

Yliopiston hallitus koostuu rehtorista, kolmesta opettajasta, kolmesta opiskelijasta sekä kahdeksasta Ruotsin hallituksen nimittämästä jäsenestä. Korkeakoululain mukaan yliopiston hallituksen tehtävä on valvoa kaikkia korkeakoulun tekemisiä ja sitä, että sen tehtävät suoritetaan oikein. Hallituksen kokouksiin saavat osallistua myös ammattiyhdistysedustajat.
Hallinto ja organisaatio > Yliopiston johtokunta

Yliopiston hallituksen alla on yliopiston johtokunta, johon kuuluu rehtori, varakansleri ja yliopistojohtaja. Yliopiston johtokunnan tehtävä on toteuttaa yliopistohallituksen päätökset. Yliopistolla on kolme vararehtoria.
Hallinto ja organisaatio > Tiedekunnat

Yliopistolla on kolme tiedekuntaa. Jokaista tiedekuntaa johtaa dekaani yhdessä kolmeksi vuodeksi valitun tiedekuntalautakunnan kanssa. Jokaisen tiedekunnan alla on laitoksia.
Talous- luonto- ja teknistieteellinen tiedekunta. Vastaa kauppakorkeakoulusta, luonnontieteellisesta laitoksesta ja ravintola- ja hotellikorkeakoulusta,
Humanistinen ja sosiaalitieteellinen tiedekunta. Vastaa humanistisista aineista, koulutus- ja yhteiskuntatieteestä, käyttäytymis-, sosiaali- ja oikeustieteiden laitoksesta sekä musiikkikorkeakoulusta.
Lääketieteellinen ja terveystieteellinen tiedekunta. Vastaa lääketieteellisestä laitoksesta.
Hallinto ja organisaatio > Laitokset

Yliopistolla on kahdeksan laitosta.
Kauppakorkeakoulu
Humanististen tieteiden, koulutustieteen ja yhteiskuntatieteen laitos
Terveystieteen laitos
Käyttäytymistieteen, sosiaalitieteen ja oikeustieteen laitos
Lääketieteen laitos
Musiikkikorkeakoulu
Luonnontieteen ja tekniikan laitos
Ravintola- ja hotellikorkeakoulu
Kampukset > Campus Örebro

Yliopiston pääkampus sijaitsee Örebron Almbyn kaupunginosassa, noin neljä kilometria kaakkoon kaupungin keskustasta. Kampus koostuu eri rakennuksista: Entréhuset, Långhuset, Teknikhuset, Aula Nova, Forumhuset, Gymnastikhuset, Prismahuset ja Musiikkikorkeakoulu.
Kampukselle avattiin luonnontieteelle vihitty Bilbergska huset vuonna 2008. Vuonna 2020 kampukselle rakennettiin Hubben ja Labbet, joiden tarkoituksena on kehittää innovaatiota ja liikeajattelua.
Kampuksella sijaitsee myös yliopiston kirjasto ja ylioppilaskunnan talo.
Kampukset > Campus Grythyttan

Ravintola- ja hotellikorkeakoulun kampus sijaitsee Grythyttanissa, Hälleforsin kunnassa, noin 70 kilometriä Örebrosta länteen. Kampus koostuu eri rakennuksista: Måltidens hus, Kärnhuset ja Hälsans hus.
Kampus rakennettiin 1993, ja siihen kuuluu myös kirjasto ja laboratorioita.
Kampukset > Campus USÖ

Campus USÖ avattiin 2014 ja sijaitsee Örebron yliopistosairaalan yhteydessä. Kampuksella sijaitsee myös kirjasto.